钦定古今图书集成/明伦汇编/氏族典/第287卷 > 黄昭
## 钦定古今图书集成/明伦汇编/氏族典/第287卷 > 黄昭

按《江阴县志》：“昭字明甫，中弘治乙卯南都乡试第二。
明年成进士，授刑部主事，改职方。正德初，逆瑾擅权，
抗节自守。瑾怒，敕罢之。瑾诛，起广东按察司佥事，晋
福建按察司副使。黄田山寇啸聚，有司莫能制，闻昭
往，散去。闽城门卒叶元保倡乱，昭行间谍，擒其首，遂
平。昭与贡安甫、史良佐同在正德党籍，朝绅赠诗，有
‘三虎殿前声正烈，一龙天上胆尤寒’”之句云：